Line Barfod (EL), 2005-01-13:
Jeg kan godt forstå, at ministeren er træt af at have denne her debat igen, for det er ikke rart at få udstillet, hvad det egentlig er for en socialpolitik, denne her regering har; at regeringen har den holdning, at socialpolitik er noget, alle andre skal tage sig af.
Og problemet er der i daginstitutionerne i dag.
Jeg ved ikke, hvor meget ministeren kommer ud i forskellige daginstitutioner, men jeg ved, at der er adskillige daginstitutioner, hvor det, man oplever i madordningen, er, at der er nogle af børnene, der ikke betaler.
Og så er det jo heldigvis sådan, at det, ministeren håber på, også sker, at de andre forældre betaler noget mere, fordi de ikke kan leve med, at der er børn, der skal sidde og se på, at andre får mad, og de ikke selv får.
Det er der heldigvis ikke mange forældre i Danmark der ønsker at udsætte nogen som helst børn for.
Men det burde jo være ministeren, der sikrer, at vi ikke kommer i den situation, for det, man risikerer, er, at hvis der er for mange børn i en børnehave, hvis forældre ikke har råd til at betale, så har de andre forældre ikke råd til at betale så meget ekstra, og så bliver der ikke nogen madordning for nogen, eller også opgiver man til sidst at have sine børn i de børnehaver.
Selvfølgelig er det altid irriterende at skulle diskutere nogle ting, hvor vi er fuldstændig afklarede, hvor vi hver især ved, hvor vi står henne, for så får man jo ikke meget ud af diskussionen, den er ikke frugtbar, der bliver ikke tilført diskussionen noget nyt.
Det var sådan set det, der var min anke til at begynde med, men igen må jeg sige: Der er jo mange velfungerende madordninger, og nu prøver Enhedslisten, Socialdemokraterne og SF at tegne et helt andet billede, at sige, at det er der ikke; der er faktisk en hel masse problemer, hører vi nu fra fru Line Barfod.
Jeg kommer i mange daginstitutioner og taler selvfølgelig også med personale, forældre til børn i daginstitutioner, og jeg må sige, at den problemstilling ikke er udtalt.
Nej, men det kommer måske an på, hvor det er, og hvad det er for nogle daginstitutioner.
Jeg bor på Nørrebro.
På Nørrebro har vi nu en kæmpe debat, som også mange landspolitikere deltager i, om skolerne og den store forskel, der efterhånden er på skolerne.
Det varer ikke længe, før vi har den samme debat om dagsinstitutioner.
Og nu vil jeg gerne have noget nyt ind i debatten.
Jeg vil gerne have, at ministeren svarer på, om det, denne her regering lægger op til, er, at vi skal have nogle daginstitutioner for de velM040S33983504KAJE.FM.FM Page 3408 Monday, February 14, 2005 12:41 PM fungerende forældres børn og nogle daginstitutioner for de mange fattige børn?
Om man lægger op til, at hvis de velfungerende og rige forældre ikke vil betale for mad og legetøj og papir, alle de ting, der ikke længere er råd til i børnehaverne på Nørrebro, som forældrene er nødt til selv at gå ud at samle ind til, er nødt til at bruge tid på at finde penge til hos fonde og alt muligt andet, så flytter de rige og velfungerende forældre deres børn til andre børnehaver, nøjagtig ligesom mange af dem har flyttet deres børn fra skolerne?
Er det den udvikling, familieministeren ønsker, at vi, allerede fra børnene går i vuggestue og børnehave, skal have en opdeling mellem rige og fattige børn?
Så det vil jeg gøre, for det er selvfølgelig ikke acceptabelt.
Men jeg må også sige, at jeg har mine tvivl om, om det er sådan, at lige præcis Nørrebro skulle være ringere stillet end Østerbro eller nogen andre steder.
Så vidt jeg ved, har man en takst, der er fælles for hele København, og den betaler man så.
Så jeg kan ikke forstå, at niveauet skulle være så forskelligt, men det er selvfølgelig noget, jeg vil efterforske.